CELEX: 32017D1851
Language: fi
Date: 2017-10-11 00:00:00
Title: Komission täytäntöönpanopäätös (EU) 2017/1851, annettu 11 päivänä lokakuuta 2017, päätöksen 92/260/ETY liitteessä II olevan E kohdan muuttamisesta siltä osin kuin on kyse rekisteröityihin hevosiin, joiden tuonti on tilapäisesti sallittu Algeriasta, Kuwaitista, Marokosta, Omanista, Qatarista, Tunisiasta ja Turkista, sovellettavista afrikkalaista hevosruttoa koskevista vaatimuksista sekä päätöksen 2004/211/EY liitteen I muuttamisesta siltä osin kuin on kyse Yhdistyneitä arabiemiirikuntia koskevasta kohdasta niiden kolmansien maiden ja kolmansien maiden osien luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti on sallittu (tiedoksiannettu numerolla C(2017) 6775) (ETA:n kannalta merkityksellinen teksti. )

13.10.2017   
            
            
               FI
            
            
               Euroopan unionin virallinen lehti
            
            
               L 264/20
            
         KOMISSION TÄYTÄNTÖÖNPANOPÄÄTÖS (EU) 2017/1851,
   annettu 11 päivänä lokakuuta 2017,
   päätöksen 92/260/ETY liitteessä II olevan E kohdan muuttamisesta siltä osin kuin on kyse rekisteröityihin hevosiin, joiden tuonti on tilapäisesti sallittu Algeriasta, Kuwaitista, Marokosta, Omanista, Qatarista, Tunisiasta ja Turkista, sovellettavista afrikkalaista hevosruttoa koskevista vaatimuksista sekä päätöksen 2004/211/EY liitteen I muuttamisesta siltä osin kuin on kyse Yhdistyneitä arabiemiirikuntia koskevasta kohdasta niiden kolmansien maiden ja kolmansien maiden osien luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti on sallittu
   
      
         (tiedoksiannettu numerolla C(2017) 6775)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 17 artiklan 3 kohdan a alakohdan,
   ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 30 päivänä marraskuuta 2009 annetun neuvoston direktiivin 2009/156/EY (2) ja erityisesti sen 12 artiklan 1 ja 4 kohdan, 15 artiklan a alakohdan, 16 artiklan 2 kohdan, 19 artiklan johdantolauseen sekä 19 artiklan a ja b alakohdan,
   sekä katsoo seuraavaa:
   
               (1)
            
            
               Direktiivissä 2009/156/EY vahvistetaan eläinten terveyttä koskevat vaatimukset, joita sovelletaan elävien hevoseläinten tuonnissa unioniin. Siinä säädetään muun muassa, että hevoseläinten tuonti unioniin on sallittua vain sellaisista kolmansista maista, jotka ovat olleet vapaita afrikkalaisesta hevosrutosta kahden vuoden ajan.
            
         
               (2)
            
            
               Komission päätöksessä 92/260/ETY (3) vahvistetaan eläinten terveyttä koskevat vaatimukset ja eläinlääkärintodistukset rekisteröityjen hevosten tilapäisessä tuonnissa alle 90 päivän ajaksi. Kyseisen päätöksen liitteessä II olevassa E kohdassa vahvistetaan terveystodistuksen malli rekisteröityjen hevosten tilapäiseen maahantuontiin ryhmässä E luetelluista kolmansista maista, muun muassa Algeriasta, Kuwaitista, Marokosta, Omanista, Qatarista, Tunisiasta ja Turkista.
            
         
               (3)
            
            
               Maailman eläintautijärjestön, jäljempänä ’OIE’, kokouksessa (World Assembly of Delegates) 23 päivänä toukokuuta 2017 hyväksytyn päätöslauselman nro 27 (4) (Recognition of the African Horse Sickness Status of Member Countries) mukaan Algeria, Kuwait, Marokko, Oman, Qatar, Tunisia ja Turkki kuuluvat afrikkalaisesta hevosrutosta vapaiden OIE:n jäsenmaiden luetteloon.
            
         
               (4)
            
            
               Sen vuoksi vaatimuksia, jotka koskevat vientiä edeltävää eristystä ja testausta afrikkalaisen hevosruton varalta ja joita sovelletaan unioniin tilapäisesti tuotaviksi tarkoitettuihin rekisteröityihin hevosiin, olisi mukautettava päätöksen 92/260/ETY liitteessä II olevassa E kohdassa vahvistetussa terveystodistuksen mallissa, joka koskee rekisteröityjen hevosten tilapäistä maahantuontia ryhmässä E luetelluista kolmansista maista, ottaen huomioon OIE:n virallisen afrikkalaisesta hevosrutosta vapaan aseman Algerian, Kuwaitin, Marokon, Omanin, Qatarin, Tunisian ja Turkin tapauksessa.
            
         
               (5)
            
            
               Komission päätöksessä 2004/211/EY (5) vahvistetaan niiden kolmansien maiden ja kolmansien maiden alueiden osien luettelo, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin.
            
         
               (6)
            
            
               Yhdistyneiden arabiemiirikuntien toimivaltaiset viranomaiset ovat pyytäneet lupaa tuoda unioniin hevoseläinten munasoluja ja alkioita. Ne ovat jo toimittaneet todistuksen ja kyselylomakkeen yhden alkionkeräys- ja alkiontuotantoryhmän hyväksymiseksi.
            
         
               (7)
            
            
               Päätöksen 2004/211/EY 5 artiklan mukaan jäsenvaltioiden on sallittava hevoseläinten munasolujen ja alkioiden tuonti sellaisesta kyseisen päätöksen liitteessä I olevassa 2 sarakkeessa mainitusta kolmannesta maasta tai 4 sarakkeessa mainitusta kolmannen maan alueen osasta, josta myös rekisteröityjen hevoseläinten ja jalostukseen ja tuotantoon tarkoitettujen hevoseläinten pysyvä tuonti sallitaan. Rekisteröityjen hevosten tilapäinen tuonti, rekisteröityjen hevosten tuonti ja rekisteröityjen hevosten siemennesteen tuonti Yhdistyneistä arabiemiirikunnista on jo sallittua.
            
         
               (8)
            
            
               Koska Yhdistyneet arabiemiirikunnat täyttää eläinten terveyttä koskevat vaatimukset rekisteröityjen hevosten sekä niiden siemennesteen tuonnin osalta ja koska kyseisen maan toimivaltaiset viranomaiset ovat toimittaneet riittävät tiedot alkionkeräys- ja alkiontuotantoryhmän hyväksynnän osalta, jäsenvaltioille olisi myönnettävä lupa tuoda hevoseläinten munasoluja ja alkioita kyseisestä maasta.
            
         
               (9)
            
            
               Sen vuoksi päätöksiä 92/260/ETY ja 2004/211/EY olisi muutettava.
            
         
               (10)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 92/260/ETY liitteessä II oleva E kohta tämän päätöksen liitteen I mukaisesti.
   2 artikla
   Muutetaan päätöksen 2004/211/EY liite I tämän päätöksen liitteen II mukaisesti.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 11 päivänä lokakuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 268, 14.9.1992, s. 54.
   
      (2)  EUVL L 192, 23.7.2010, s. 1.
   
      (3)  Komission päätös 92/260/ETY, tehty 10 päivänä huhtikuuta 1992, eläinten terveyttä koskevista vaatimuksista ja eläinlääkärintodistuksista rekisteröityjen hevosten tilapäisessä tuonnissa (EYVL L 130, 15.5.1992, s. 67).
   
      (4)  http://www.oie.int/fileadmin/Home/eng/Animal_Health_in_the_World/docs/pdf/Resolutions/2017/A27_RESO_2017_AHS.pdf
   
      (5)  Komission päätös 2004/211/EY, tehty 6 päivänä tammikuuta 2004, niiden kolmansien maiden ja kolmansien maiden alueiden osien luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta (EUVL L 73, 11.3.2004, s. 1).
   
      LIITE I
      Muutetaan päätöksen 92/260/ETY liitteessä II oleva E kohta seuraavasti:
      
                  1)
               
               
                  Korvataan III jakson d alakohdan ensimmäinen luetelmakohta seuraavasti:
                  
                              ”—
                           
                           
                              lähettäjämaassa
                              
                                          i)
                                       
                                       
                                          joko karanteenitilassa (3); tai
                                       
                                    
                                          ii)
                                       
                                       
                                          jos eläin on lähetetty Algeriasta, Kuwaitista, Marokosta, Omanista, Qatarista, Tunisiasta, Turkista (1) tai Yhdistyneistä arabiemiirikunnista, tarkoitukseen varatuissa tiloissa virkaeläinlääkärin valvonnassa (3),”;
                                       
                                    
                        
            
                  2)
               
               
                  Korvataan III jakson i alakohdan neljännen luetelmakohdan ii alakohta seuraavasti:
                  
                              ”ii)
                           
                           
                              jos eläin lähetetään Algeriasta, Kuwaitista, Marokosta, Omanista, Qatarista, Tunisiasta, Turkista (1) tai Yhdistyneistä arabiemiirikunnista (3) (4), yhden kerran …(5) otetusta verinäytteestä, eli vientiä edeltäneiden 10 päivän aikana, ja testitulos oli negatiivinen.”
                           
                        
            
   
      LIITE II
      Korvataan päätöksen 2004/211/EY liitteessä I oleva Yhdistyneitä arabiemiirikuntia koskeva kohta seuraavasti:
      
         
                     ”AE
                  
                  
                     Yhdistyneet arabiemiirikunnat
                  
                  
                     AE-0
                  
                  
                     Koko maa
                  
                  
                     E
                  
                  
                     X
                  
                  
                     X
                  
                  
                     X
                  
                  
                     —
                  
                  
                     —
                  
                  
                     X
                  
                  
                     —
                  
                  
                     —
                  
                  
                     X”